Държавен вестник, бр. 80, 2004 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  80
(2) Протоколът с включено в него предло-
жение за подписване на договор за възлагане
на специална обществена поръчка и на компен-
саторно споразумение с класирания на първо
място кандидат се подписва от всички членове
на комисията и се представя на възложителя за
утвърждаване.
(3) Ако избраният кандидат откаже да участ-
ва в преговорите или да подпише договора за
възлагане на специална обществена поръчка и/
или компенсаторното споразумение, започват
преговори с класирания на следващото място
кандидат.
Чл. 30. Компенсаторното споразумение съ-
държа:
1. страни, дата и място на подписване на
споразумението;
2. стойност на споразумението;
3. предмет на компенсаторните задължения;
4. срок и схема (програма) за изпълнение на
компенсаторните задължения;
5. компенсаторни коефициенти;
6. трети страни—изпълнители на компенса-
торни задължения;
7. отговорност при неизпълнение на компен-
саторните задължения;
8. вид и размер на гаранцията за изпълнение
на компенсаторните задължения.
Чл. 31. Договорът за възлагане на специал-
на обществена поръчка по тази глава влиза в
сила с влизането в сила на компенсаторното
споразумение.
Чл. 32. (1) Надзорът за изпълнението на
компенсаторните споразумения се упражнява
от възложителя със съдействието на министъ-
ра на икономиката, както и на други заинтере-
сувани органи.
(2) Изпълнителят е длъжен да представя на
възложителя и на министъра на икономиката
периодични (полугодишни и годишни) докла-
ди относно изпълнението на компенсаторните
задължения.
(3) Възложителят и министърът на иконо-
миката могат по всяко време да изискват от
изпълнителя и офсет получателя информация
относно изпълнението на компенсаторните за-
дължения, както и да извършват проверки на
финансовата и търговската документация, удос-
товеряваща изпълнението им.
(4) При констатиране от страна на министъ-
ра на икономиката на неизпълнение на ком-
пенсаторните задълженията той своевременно
уведомява възложителя за реализиране на съ-
ответната отговорност за неизпълнение, пред-
видена в споразумението.
(5) Възложителите на специални общест-
вени поръчки по тази глава след изтичането
на всяка година от изпълнението на съответ-
но компенсаторно споразумение изготвят и
представят на министъра на икономиката
годишен доклад относно изпълнението на спо-
разумението.
Г л а в а  ч е т в ъ р т а
РАМКОВИ СПОРАЗУМЕНИЯ
Чл. 33. Когато естеството на поръчката не
позволява да се определят достатъчно точно
техническите спецификации и количествата и
в процеса на изпълнението є е необходимо пос-
ледователното им уточняване, възложителят
може да сключи рамково споразумение след
провеждане на процедура по реда на глава вто-
ра или трета, като това изрично се посочва в
решението за откриване на процедурата.
Чл. 34. (1) Рамковото споразумение се под-
писва с цел да се определят предварително ус-
ловията на договорите, които страните възна-
меряват да сключат в определен период, вклю-
чително относно цените или механизма за тях-
ното определяне, а при възможност—и предви-
дените количества.
(2) В рамковото споразумение се определят и:
1. общата стойност на компенсаторните спо-
разумения;
2. крайният срок за изпълнението им;
3. отговорността при неизпълнение.
(3) Въз основа на рамковото споразумение
се сключват договори, в които се определят
конкретните условия на финансиране, техни-
чески характеристики, количества, етапи на
изпълнение, приемане и пълно обслужване на
съответната дейност, а в случаите по глава тре-
та—и компенсаторните споразумения.
Г л а в а  п е т а
АДМИНИСТРАТИВНОНАКАЗАТЕЛНИ
РАЗПОРЕДБИ
Чл. 35. На възложител, който не проведе
процедура за възлагане на специална общест-
вена поръчка при наличие на основание за това,
се налага санкцията по чл. 129 ЗОП.
Чл. 36. За други нарушения на наредбата ви-
новните лица се наказват по реда на чл. 32 от
Закона за административните нарушения и на-
казания.
Чл. 37. (1) Актовете за установяване на на-
рушения се съставят от длъжностни лица на
Агенцията за държавен вътрешен финансов кон-
трол в срок 6 месеца от деня, в който нарушени-
ето е станало известно, но не по-късно от 3 го-
дини от извършването му.
(2) Наказателните постановления се изда-
ват от министъра на финансите или от оправо-
мощени от него длъжностни лица.
(3) Установяването на нарушенията, изда-
ването, обжалването и изпълнението на нака-
зателните постановления се извършват по реда
на Закона за административните нарушения и
наказания.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. “Служители по сигурността на информа-
цията” са лицата по § 1, т. 4 от допълнителните
разпоредби на Закона за защита на класифици-
раната информация.